Planéta Zem je taká veľkolepá,
že ľahko prehliadneme tie najmenšie veci v živote.
Ale keď sa pozrieme bližšie...
zbadáme celý neprebádaný svet.
Svet, v ktorom drobní hrdinovia...
a malé príšerky...
potrebujú úchvatné superschopnosti...
aby dokázali prekonať obrovské prekážky.
Maličký svet
Koralové útesy patria k najrozmanitejším miestam na Zemi.
KOMENTÁR PAUL RUDD
Sú domovom obrovských húfov a veľkolepých tvorov.
A pod nimi...
leží miniatúrna metropola...
pulzujúca životom neobyčajných malých tvorov.
Tieto zvieratá sú síce malé...
ale ich práca je nevyhnutná.
Teraz majú viac práce ako inokedy.
Raz do roka sa na útese odohráva pôsobivá akcia rozmnožovania...
nevyhnutná pre zabezpečenie budúcnosti.
Byť malou rybkou na veľkom útese nie je ľahké.
Drobné tvory musia zvládnuť veľké výzvy, aby ich koralové mesto bolo stále živé.
ÚTES
Koralový útes je komplexný a preplnený ako každé mesto.
Začiatok každého rána je hlučný a rušný.
Všetci obyvatelia na seba volajú na svitaní v strhujúcom podvodnom zbore...
pukotania svalov...
cvakania klepiet...
a drkotania zubami.
Len zdravý útes s prosperujúcim spoločenstvom tvorov
vydáva také hlasné zvuky.
Polovica tunajších rýb je sotva väčších ako vrchnáčik.
Ale po ich službách je veľký dopyt.
Korytnačka prišla do čistiacej stanice...
aby jej naleštili pancier.
Rybka z radu Blenniiformes je primalá, aby túto prácu zvládala sama.
S leštením jej tak pomôže tím odborníkov na odstraňovanie rias.
Rodina klaunov má plné ruky práce s domovom v sasanke.
Len málo predátorov sa odváži vojsť cez pŕhlivé chápadlá.
Ale klauny majú ochranný štít zo slizu,
ktorý im umožňuje žiť tu permanentne.
Na revanš sasanku čistia a okysličujú.
Pod povrchom ukrýva samček 500 vajíčok, o ktoré sa musí starať.
Každé je veľké len ako zrnko ryže.
Ak sa vyliahnu v tú istú noc, ako sa rozmnožuje útes,
budú mať najväčšie šance na prežitie.
Dovtedy by mali byť v bezpečí.
Toto je jeden z najbezpečnejších domov v útese.
A rodina sa nikdy nezatúla ďaleko.
Vonku stále číha väčšia ryba.
Ryba Plectropomus leopardus.
Rybka z čeľade pomacentrovité sa ukryje v spleti koralov...
mimo dosahu veľkej ryby.
Ale táto bystrá ryba sa nevzdáva.
Ale privolá...
viac rúk na pomoc.
Chobotnica je nečakaným komplicom.
Ale spolu tvoria vraždený tím.
Keď Plectropomus zmení farbu, aby sa zamaskoval...
lov sa začína.
Dvojitá hrozba pre rybku pomacentrovitú.
Plectropomus našiel jej skrýšu.
Zmení farbu na svetlú, aby na ňu upozornil.
Chápadlá zaútočili.
Ryba spanikárila.
Vplávala rybe priamo do úst.
Zlá voľba.
Nehýbať sa a riskovať smrteľné zovretie chobotnice.
Alebo utiecť...
a nechať sa zožrať rybou.
Keď niet bezpečného úniku...
niekedy je jedinou možnosťou bojovať.
Ryby pomacentrovité obklopili chobotnicu
a snažia sa ju odohnať.
Ale rozruch prilákal ešte väčšiu rybu.
Pre rybky je to šanca na útek.
Keď naokolo krúži žralok...
zrazu bojuje každý sám za seba.
Toľko k tímovej práci.
Veľké žraloky malé ryby nezaujímajú.
Ale iné predátory vystrašia, a tým pomôžu rybkám vrátiť sa ku práci.
Čističe udržiavajú útes bez rias.
A umožňujú pomaly rastúcemu útesu prosperovať.
Koral tvoria kolónie drobných zvierat.
Každé obsahuje mikroskopické rastlinné bunky premieňajúce svetlo na potravu.
Na tomto úžasnom spojenectve stojí celý útes.
Spoločne tvoria milióny drobných tvorov...
najväčšie spoločenstvo života na Zemi.
Tieto koralové mestá sú však nestále.
Sú zraniteľné voči otepľovaniu morí...
znečisteniu...
nadmernému rybolovu...
a zamoreniu.
Loziaca po stovkách dutých nôh.
Vyzbrojená jedovatými pichliačmi.
Obrovská...
koraly požierajúca...
hviezdica tŕňová koruna.
Každoročne zožerie stovky koralov.
A nie je sama.
Je ich celá armáda...
a ničia domovy všetkých drobných zvierat.
Ale obyvatelia útesu nevedia o hrozbe
a majú plné ruky práce s prípravami na rozmnožovanie.
A s hľadaním potravy.
Najzložitejšie oči v ríši zvierat.
So štvornásobkom farebných receptorov, ako majú ľudia,
vidí garnát Odontodactylus scyllarus svet v celkom inom svetle.
Veľký je síce len ako tuba zubnej pasty, ale určite nie je bezmocný.
Súperov dokáže zasiahnuť rýchlosťou zbrane 9-milimetrového kalibru.
Pri takej rýchlosti sa odparuje voda.
Dokáže vytvoriť aj záblesk svetla.
Ale aj dobre vyzbrojený garnát potrebuje bezpečie.
Úkryt bude čoskoro detskou izbičkou.
Keď dokončí opravy.
Samička už má pánsku návštevu...
hľadajúcu partnerku.
Alebo šancu ukradnúť jej domov.
Tak či onak...
svojimi rýchlymi päsťami to samička rýchlo ujasnila...
na hostí nie je pripravená.
No pohybovať sa tu nechránený je nebezpečné.
Nenásytný predátor.
Veľký ako...
čajová šálka.
Sepia bandensis.
Keď sa chce táto sépia rozmnožiť, musí vyrásť.
A teda veľa jesť.
No aj tento samček je ľahkým terčom.
Musí teda loviť a nedať sa uloviť.
Tento majster prestrojenia vie zmeniť farbu a štruktúru kože...
aby prekabátil predátory...
a koristi.
Dožije sa len roka, preto musí rásť rýchlo
a jesť takmer všetko, čo sa pohne.
Máva rukami, aby chytil planktón...
a zdá sa, že tento krab Lybia, veľký ako gombík, si hrozbu nevšíma.
Bolestivá chyba.
Tento krab drží v klepetách drobné pŕhlivé sasanky.
Malé paralyzéry na odohnanie predátorov.
Sú také účinné,
že rivali urobia čokoľvek, aby ich získali.
Je to pozoruhodne jemný boj.
Ani krab nechce sasanky zničiť.
Rival drží súpera v zovretí a opatrne si uchmatne svoju výhru.
Teraz má každý jednu
a oba kraby si ich rozdelia, aby im znovu narástli pŕhliace rukavice.
Sasanky ponúkajú ochranu všetkým druhom drobných tvorov.
Drobná kreveta Ancylomenes magnificus.
Spolunažíva s klaunom.
Veľké sú len ako kancelárska spinka...
ale majú dosť odvahy pracovať s veľkými rybami v útese.
Krevety propagujú svoje služby hojdaním.
Ak je zákazník predátor...
uistia sa, že ich ponuka služieb je jasná...
a to tlieskaním.
Keď vie, že je v bezpečí...
pustí sa do práce.
Odlupuje odumretú kožu...
odstraňuje parazity...
a čistí žiabre.
Trúfne si aj do papule pre dentálnu hygienu.
Zdravotné služby poskytované drobnými čističmi...
sú nevyhnutné, aby boli veľké ryby vo výbornom stave.
V celom útese sú prípravy na párenie v plnom prúde.
Garnát má detskú izbičku takmer hotovú.
Samička ju zabezpečila takmer troma kilami odpadu.
A vyčistila únikové východy, aby zmiatla svojich nepriateľov.
Jej stavba je taká rozsiahla, že tu nájdu domov aj iné tvory.
Má však jedného nepríjemného suseda.
Pyskúňa Choerodon schoenleinii.
Jednu z mála rýb, ktorá vie používať nástroje.
Na rozbíjanie mušieľ má dokonca vlastnú nákovu.
Nie je pravdepodobné, že by zjedol garnáta.
Ale jeho ničivý spôsob prípravy potravy by mu mohol zničiť domov.
Pri hľadaní potravy presúva obrovské kopy trosiek.
Našiel, čo hľadal.
No teraz mešká so stavbou detskej izby.
Deň sa schyľuje ku koncu a v útese je čoraz rušnejšie.
Vajíčka klauna sa čoskoro vyliahnu.
A pyskatce obyčajné tvrdo makajú.
Dlhé sú len ako palec,
ale ľahko ich rozpoznať vďaka modro-čiernym pruhom.
Ale nie všetci majú také dobré úmysly, ako sa zdá.
Rybka Plagiotremus rhinorhynchos.
Táto podvodníčka zmení svoju farbu, aby sa podobala na pyskatce,
a prekĺzne medzi ne bez povšimnutia.
Ale neprišla sem čistiť.
Tesákmi prehľadá kožu ničnetušiacej ryby...
a ukradne potravu zo šupín.
A než obete zistia, čo sa stalo,
prefíkaná podvodníčka zmizne...
naspäť do svojej diery.
Práca v utajení umožňuje mnohým malým tvorom prežiť vo veľkom útese.
Tak sa podarilo prežiť aj sépii...
a nažrať sa.
Po každom úspešnom love narastie.
Na túto samičku to zjavne zapôsobilo.
A tentoraz nie je potrava na prvom mieste.
Samička garnáta opravuje svoj domov.
Upratuje neporiadok.
Uisťuje sa, že je všetko na svojom mieste.
A dolaďuje detaily.
Konečne je pripravená prijať návštevu.
Keď sa útes pripravuje na najdôležitejšiu udalosť roka,
prichádzajú zabijaci koralov.
Hordy hviezdic tŕňová koruna.
Vytlačia svoj žalúdok a strávia živé tkanivo koralov.
Zanechajú za sebou len bielu kostru.
Zdá sa, že obyvatelia útesu veľa nezmôžu,
aby zabránili hviezdiciam zožrať každý koral, na ktorý natrafia.
Ďalší na rade je domov tohto malého kraba.
Nech sa akokoľvek snaží...
telo hviezdice je takmer nepreniknuteľné.
Ale citlivý spodok ostňov...
je slabinou jej zbroja.
Čas pre malého kraba...
aby porazil netvora.
Boj so strážiacimi krabmi za tú bolesť nestojí.
Rozmanité spoločenstvo drobných tvorov...
spoločne prispelo...
k udržaniu zdravého koralového útesu, ktorý je teraz odolnejší voči hrozbám.
Obnovili sa aj zničené oblasti tohto rušného mesta.
Raz do roka
sa zosúladí dokonalý príliv aj teplota.
Dnes je tá noc...
keď sa útes začne rozmnožovať.
Zväzok drobný ako zrnko korenia.
V jednom balíku obsahuje všetky látky potrebné pre vytvorenie malého koralu.
Zrodil sa koral.
Rozmnožujú sa aj mnohé iné zvieratá v útese.
Sépia si zabezpečila partnera.
Teraz je čas uložiť ich vajíčka do bezpečia koralu.
Aj garnát má vajíčka.
Dvetisíc.
A pri ďalšom vyčistení otcom...
sa uvoľnia stovky lariev klauna.
Keď sa budú rozmnožovať spoločne, zaručia, že čo najviac nových tvorov
bezpečne unesie prúd.
Čoskoro vyrastú malé fascinujúce tvory.
Novorodená sépia, veľká ako arašid,
práve začína svoje dobrodružstvo v oceáne.
A najdôležitejšia zrejme je milimetrová koralová larva, planula.
Lákajú ju zvuky útesu.
Tento drobec vyrastie na obrovský koral.
A pomôže vybudovať budúcnosť pre všetky tvory v tomto meste koralov.
Preklad titulkov: Monika Sitarčíková